Alvesmettfamilien

alvesmetter
 gressmetter

Alvesmettfamilien (Maluridae) er én av fire familier i overfamilien Meliphagoidea, som også inkluderer børstefuglfamilien (Dasyornithidae), tornsmettfamilien (Acanthizidae) og honningetefamilien (Meliphagidae). Meliphagoidea inngår i gruppen av sangfugler (Passeri), som er én av tre grupper i ordenen av spurvefugler (Passeriformes).

Alvesmettfamilien består av små til mellomstore () fugler som habiterer en rekke ulike habitater, fra regnskog til ørken, selv om de fleste artene har tilhold på gressletter, savanner og området knyttet til tørr og semitørr krattskog. De fleste artene eter insekter, men noen spiser også frø og lignende. Fuglene er typisk langbente, men stort sett kortvingede, fordi de fleste artene leter etter mat på bakken eller i lav vegetasjon nær den. Vingene har ti primærfjær og er korte og avrunda, med primærene p1–p7 omtrendt like lange.

Inndeling 
Inndelingen følger HBW Alive og er i henhold til Rowley & Russell (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art eller gruppe som ikke har blitt offisielt navngitt enda.

 Passeriformes, spurvefugler
 Passeri, sangfugler
 Meliphagoidea
 Maluridae, alvesmettfamilien, 2 underfamilier, 6 slekter, 4 underslekter, 28 arter
 Amytornithinae, gressmetter, 1 slekt, 4 underslekter, 11 arter
 Amytornis, 4 underslekter, 11 arter
 Malurinae, alvesmetter, 5 slekter, 17 arter
 Sipodotus, 1 art
 Clytomyias, 1 art
 Chenorhamphus, 1 art
 Malurus, (egentlige alvesmetter), 11 arter
 Stipiturus, (emusmetter), 3 arter

Referanser

Eksterne lenker 
 

Spurvefugler